སྒྲིག་པ་པོའི་ཐད་དཀར་ཆག་འདི་ཉིད་ནང་དུ་འཁོད་པརསངས་རྒྱས་ཀྱི་བསྟན་པ་ལ་མི་ཕྱེད་པའི་རང་གཟུགས་ཕྱག་ལེན་དུ་བཏབ་པ་འདི་ནི་བདེ་བར་གཤེགས་པའི་གསུང་རབ་མདོ་སྔགས་ཀྱི་ཚིག་དང་དོན་དུ་བཅས་པ་ཐུགས་སུ་ཆུད་པས་གཞན་གྱི་དོན་ལ་ཐུགས་རྩེ་གཅིག་ཏུ་གཞོལ་བ་ཐམས་ཅད་མཁྱེན་པར་གྲགས་པ་བླ་མ་ཀུན་དགའ་དོན་གྲུབ་ཀྱིས་ཡང་དག་པར་བསྐུལ་ཞིང་།དེའི་གསུང་བཞིན།དེ་དག་གི་གོ་རིམ་དང་སྡེ་ཚན་སོ་སོའི་རྣམ་པར་དབྱེ་བ་ནི་སྔོན་གྱི་དཀར་ཆག་གཞིར་བྱས་ཏེ།དགེ་བའི་བཤེས་གཉེན་དགེ་འདུན་རིན་ཆེན་གྱིས་དད་པ་དང་བརྩོན་འགྲུས་ཆེན་པོས་དབུས་གཙང་གི་མཁས་པ་རྣམས་བཏུས་ཤིང་བྲིསཞེས་གསལ་བ་ལྟར་བླ་མ་ཀུན་དགའ་དོན་གྲུབ་ནས་ཞལ་ཏ་མཛད་པ་ལྟར་དགེ་བའི་བཤེས་གཉེན་དགེ་འདུན་རིན་ཆེན་ནས་མཁས་པ་མང་དུ་བསགས་ནས་མཛད་པ་ཡིན་ཚུལ་གསལ་ཡང་།ཞལ་ཏ་མཁན་དང་བསྡུ་སྒྲིག་མཛད་པ་པོ་གཉིས་ཡང་སྙིང་སུ་ཡིན་སྐོར་ལ་ཚལ་པ་ཀུན་རྡོར་གྱིས་མཛད་པའི་ཡབ་སྨོན་ལམ་རྡོ་རྗེའི་རྣམ་ཐར་ནང་འཁོད་ན་མ་གཏོགས་ཇོག་རིའི་ཚལ་གུང་ཐང་གི་དཀར་ཆག་དང་།དེབ་དམར་སོགས་གང་གི་ནང་དུའང་འཁོད་མེད་པས་དུས་སྐབས་དེ་མཚུངས་ཀྱི་མཚན་གཅིག་པའི་རྣམ་ཐར་དམ་དུམ་འདྲ་འདི་གཉིས་ཀྱི་ཡིན་པའི་ཁ་ཚོན་གཅོད་དཀའ་བ་རེད།ཡིན་ན་ཡང་ཀརྨ་སྐུ་ཕྲེང་གསུམ་པར་བགྲང་བའི་རྗེ་རང་བྱུང་རྡོ་རྗེའི་རྣམ་ཐར་འཁོད་པའི་ཡིག་ཆ་མང་པོའི་ནངརྗེ་རང་བྱུང་རྡོ་རྗེ་དགུང་ལོ་བཅོ་བརྒྱད་བཞེས་པ་མངལ་ཟླ་བཤོལ་ཟླ་རྩིས་པའི་དགུང་ལོ་ཉི་ཤུ་ལ་རབ་བྱུང་ལྔ་པའི་ལྕགས་གླང་སྤྱི་ལོལོར་མཁན་པོ་བྱང་ཆུབ་སེམས་དཔའ་གཞོན་ནུ་བྱང་ཆུབ་པ་དང་ལས་ཀྱི་སློབ་དཔོན་དགེ་འདུན་རིན་ཆེན་གྱི་སྤྱན་སྔར་བསྙེན་པར་རྫོགས་ནས་འདུལ་བའི་སྐོར་གསནཞེས་དང་།དཔའ་བོ་གཙུག་ལག་ཕྲེང་བས་མཁས་པ་དགེ་འདུན་རིན་ཆེན་ཞེས་ཆེ་བསྟོད་བྱེད་ལུགས་དང་ཀརྨ་པའི་ལས་ཀྱི་སློབ་དཔོན་གནང་ཚུལ།འདུལ་བའི་བཀའ་དང་བསྟན་བཅོས་ཀྱི་གདམས་པ་གནང་ཚུལ་བཅས་ལ་བལྟས་ན་བཀའ་བརྒྱུད་པའི་མཁས་ཤིང་གྲུབ་པའི་བླ་མ་ཆེན་པོ་ཞིག་ཡིན་རྒྱུར་གདོན་མི་ཟ།ལྷག་པར་དུ་ལོ་དུས་ཀྱི་ཆ་ནས་ཀྱང་དཔོན་སྨོན་ལམ་རྡོ་རྗེ་འཁྲུངས་པའི་རབ་བྱུང་ལྔ་པའི་ཤིང་སྤྲེལ་སྤྱི་ལོལོ་འདི་ནི་རྗེ་རང་བྱུང་རྡོ་རྗེ་འཁྲུངས་པའི་ལོ་ཡིན་རྐྱེན།སློབ་དཔོན་དགེ་འདུན་རིན་ཆེན་གྱིས་ཀརྨ་གསུམ་པའི་ལས་སློབ་གནང་བའི་ལོ་བཅུ་དྲུག་རྗེས་སུ་ཚལ་བའི་བསྟན་འགྱུར་བསྡུ་སྒྲིག་གནང་འགོ་ཚུགས་པ་ལོ་དུས་ཀྱང་གུང་སྒྲིག་ཐུབ།